open-index/open-wikipedia-markdown huggingface dataset:
Herb Reed

**Herb Reed** (født 7. august 1928 i Kansas City i Missouri, død 4. juni 2012) var en USA-amerikansk rhythm-and-blues-sanger (bass). Han var med å starte suksessgruppa The Platters i 1952. 

Fra 1960-tallet har The Platters hatt tallrike splittelser, og medlemmene (og andre) har framstått med et utall nye varianter av gruppa. Reed var den siste av de opprinnelige Platters som var i aktivitet. *Herb Reed's Platters* hadde rundt 200 opptredener årlige fram til året før han døde. 

I 1990 blei Reed, som gruppemedlem, innvotert i Rock and Roll Hall of Fame.

## Referanser


## Kilder
* Dave Laing: «Herb Reed obituary», nekrolog i *The Guardian* 6. juni 2012; besøkt 31. januar 2016.

## Eksterne lenker
* 
*
Anders Hove

**Anders Hove** (1885–1978) var en lærer og Arbeiderparti-politiker fra Lillehammer. Han var stortingsrepresentant i tre perioder, fra 1945 til 1957. I de to første periodene representerte han bykretsen Kjøpstedene i Hedmark og Oppland fylker; etter at stortingsvalgordningen ble lagt om ved valget i 1953 representerte han Oppland.

Hove var utdannet lærer ved Hamar lærerskole 1909 og jobbet som lærer i Lillehammer 1911–1955. Han var konstituert skoleinspektør 1930–31, og formann i lærerlaget i kommunen noen år i mellomkrigstida.

Hove satt i bystyret og formannskapet i Lillehammer 1919–1922, 1928–1940, og var varaordfører etter freden i mai 1945. Han var styreformann i avisen *[[Dagningen]]* 1932-1948 og for Lillehammer samvirkelag 1928–1946. Under krigen ble han først arrestert under Læreraksjonen i 1942 og dermed del av Kirkenesferda, og så arrrestert på nytt  29. januar 1943 og satt på Grini fangeleir til freden. 

Hove skrev flere artikler for *[[Årbok for Gudbrandsdalen]].*
## Referanser


## Eksterne lenker
*
Philip Henrich Kriebel

**Philip Henrich Kriebel** (født 1771  i Frankfurt an der Oder, død 1846 i Stavanger) var en tyskfødt maler. Han var store deler av livet bosatt i Norge. 

Han kom til Trondheim første gang i 1804, bodde senere i Bergen fra 1825, Kristiansand fra 1827 og endelig i Stavanger fra 1834.

Han malte en rekke portretter. 24 bilder er bevart. De mest kjente er et bilde (gouache) av sildesjauere i kjøpmann Jonas Schanche Monsens pakkhus i Stavanger og «Den barmjertige samaritan».

Hild Sørby mente at hans produksjon er mer preget av ordinært håndverk enn kunst, og må sies å ha mer kulturhistorisk enn kunsthistorisk interesse. Hans stil er naiv, stiv og dilettantisk. Hans portretter har et tilforlatelig realistisk preg, minutiøst malt med alle detaljer nøye gjengitt. Hans penselstrøk er vekselvis punktaktige eller korte, parallelle. Fargene har ofte fylde og stor variasjon. 

Han var gift to ganger, første gang i Trondheim, andre gang i Stavanger. Han fikk ingen barn med sin første kone, men utenfor ekteskapet fikk han tre barn; en sønn og en datter i Trondheim og en sønn da han flyttet til Stavanger. Kona døde ett år etter at den siste sønnen var født, og Kriebel, som da var blitt 68 år, giftet seg med guttens mor. Sønnen i Trondheim, Philip Emil Kriebel, ble snekkermester, og en av hans døtre, Anna Kriebel Vanzo, gjorde internasjonal karriere som  operasanger. 

## Referanser


## Kilder
* Jan Hendrich Lexow: Maleren Philip Henrich Kriebel, Stavanger Museums årbok, 1956, side 95-108. 
* Stavanger Aftenblad: Ukjent Kriebel-maleri funnet i Kiellandshuset, 2. mars 1965.
* Hild Sørby. (2013, 25. august). Philip Henrich Kriebel. I Norsk kunstnerleksikon. Hentet 22. januar 2019 fra https://nkl.snl.no/Philip_Henrich_Kriebel.
Johny Schleck

**Johny Schleck** (født 22. november 1942 i Assel), er en tidligere profesjonell landeveissyklist fra Luxembourg. 

Han deltok i Tour de France syv ganger og i 1968 og 1973 var han del av lagene som hjalp henholdsvis Jan Janssen og Luis Ocaña til seier i sammendraget. Hans beste sammenlagtplassering i verdens største sykkelritt var 19. plassen i 1970.

Hans største meritt er seieren på den 12. etappen i Vuelta a España i 1970.
 
I dag er Johny best kjent som faren til to av verdens beste etappesyklister, Fränk og Andy Schleck.

## Eksterne lenker
*
Boomerang (andre betydninger)

**Boomerang** eller **bumerang** kan bety:
* Bumerang – et kastevåpen 
* Boomerang (film) – en norsk dokumentarfilm fra 1995
* Boomerang (TV-kanal) – en norskspråklig barnekanal
* Boomerang (album) – et album med bandet Hanson
* Bumerang (TV-serie) – et norsk gameshow fra 2000 som på NRK1

## Se også
* Bumerangsakene
* Bumerangtåka
Bezirk Erfurt

**Bezirk Erfurt** var et av 14 distrikter (Bezirk) i Den tyske demokratiske republikk (DDR). Det ble opprettet under forvaltningsreformen i DDR i 1952, og eksisterte frem til oppløsningen av DDR i 1990. Dets administrative senter var Erfurt.

## Administrativ inndeling
Bezirk Erfurt var inndelt i to bykretser og 13 landkretser:

Ved oppløsningen av DDR sommeren 1990 ble Bezirk Erfurt oppløst, og kretsene ble en del av Fristaten Thüringen.

## Regjeringssjefer og Partiledere

### Leder av distriktets råd

* 1952–1962 Willy Gebhardt (1901–1973)
* 1962–1985 Richard Gothe (1928–1985)
* 1985 Horst Lang (* 1938)
* 1985–1990 Arthur Swatek (1932–1990) 
* 1990 Horst Lang (* 1938) 
* 1990 Josef Duchač (* 1938)

### Førstesekretær i distriktets avdeling av [[Sozialistische Einheitspartei Deutschlands|SED]]

* 1952–1953 Erich Mückenberger (1910–1998)
* 1953–1957 Hans Kiefert (1905–1966) 
* 1957–1958 Hermann Fischer (1911–1967)
* 1958–1980 Alois Bräutigam (1916–2007) 
* 1980–1989 Gerhard Müller (* 1928)
* 1989–1990 Herbert Kroker (* 1929)

## Referanser


## Eksterne lenker
*
Lars Kirkhusmo Pharo

**Lars Kirkhusmo Pharo** (født 16. august 1967) er en norsk religionshistoriker. Professor ved Nord universitet, fakultet for lærerutdanning, kunst og kultur, tilknyttet Universitetet i Oslo, Institutt for kulturhistorie og orientalske språk.

Han har en dr.art.-grad fra 2007 med avhandlingen *Rituals of Time: An Analysis of the Ritual Practice of Time of the Long Count Calendar, the 260-Day Calendar, the 365-Day Calendar and the 52-Year Calendar in Mesoamerica*. Han har redigert boken *[[Myter fra Meso-Amerika]]* (2007) i serien Verdens Hellige Skrifter.
## Referanser
Tonje M. Mehren

**Tonje Maria Mehren** er en norsk idéhistoriker som særlig har arbeidet med spiritisme og parapsykologi.

Hennes hovedoppgave i 1999 var om Norsk Selskap for Psykisk Forsknings historie. Sammen med Jeanette Sky har hun redigert boka *[[New Age (bok)|New Age]]* (2007). Hun er datter av lyrikeren Stein Mehren.
## Referanser
H. Ludin Jansen

**Herman Ludin Jansen** (født 8. juni 1905 i Halden, død 17. juli 1986 i Oslo) var en norsk teolog og religionshistoriker. 

Han var cand.theol. fra 1933, dr.theol. fra 1940 og professor i nytestamentlig teologi 1952. Fra 1953 til pensjonsalderen i 1975 var han professor i religionshistorie ved Universitetet i Oslo. Han arbeidet særlig med Midtøstens religioner, med gnostisisme og Nag Hammadi-skriftene, hvorfra han presenterte en norsk oversettelse av *[[Sannhetens evangelium]]* allerede i 1961, med kristen mystikk, Mester Eckhart og med Plotin. Han skrev også innføringsbøker i faget. 

## Eksterne lenker
*
Jeanette Sky

**Jeanette Sky** (1969–2016) var en norsk religionshistoriker.

Sky hadde dr.art.-grad med avhandlingen *From demons to angels : fairies and religious creativity in Victorian children's literature * (UiO, 2003). Hun var bidragsyter til *[[Morgenbladet]]* og redaksjonsmedlem i tidsskriftet *[[Din (tidsskrift)|Din]]*.

Sky skrev bøkene *Alver, naturens barn – kulturens skapninger* (2003), *Kjønn og religion* (2007, svensk utgave 2009) og *Religion og fortelling* (2010). Sammen med Tonje M. Mehren redigerte hun boken *[[New Age (bok)|New Age]]* i serien Verdens hellige skrifter fra 2007.
## Referanser
Plautilla Bricci

**Plautilla Bricci** (født 13. august 1616 i Roma, død etter 1690) var en italiensk kunstmaler, billedhugger og arkitekt. Et av hennes få bevarte verk er et sidekapell til kirken San Luigi dei Francesi i Roma.

## Referanser


## Litteratur
* Pericoli Ridolfini, Cecilia (1983): *San Luigi dei Francesi – Roma*. Bologna: Poligrafici Editoriale.
* Tylenda, Joseph N. (1993): *The Pilgrim's Guide to Rome's Principal Churches*. Collegeville, Minnesota: The Liturgical Press. ISBN 0-8146-5016-3

## Eksterne lenker
* «Plautilla Bricci: First Woman Known to Practice Architecture» (PDF)
* Plautilla Bricci hos Answers.com
Kjøpstedene i Hedmark og Oppland fylker

**Kjøpstedene i Hedmark og Oppland fylker** var et valgdistrikt for stortingsvalg. Det bestod av byene Hamar og Kongsvinger i Hedmark og Gjøvik og Lillehammer i Oppland. Valgdistriktet ble etablert før Stortingsvalget 1921, da man gikk over til forholdstallsvalg. Valgdistriktet ble avviklet før Stortingsvalget 1953, da man gikk over til fylkesvalgkretser.

Kjøpstedene dannet egne valgkretser ved stortingsvalgene fra 1814 til 1950.

Valgene fram til 1903 foregikk i to omganger. Et valgting av alle stemmeberettigede valgte et antall valgmenn. Valgmennene valgte representant og vararepresentant i et valgmannsting. Disse var vanligvis selv valgmenn, og hadde ikke anledning til å stemme på seg selv.

Lillehammer fikk kjøpstadsrettigheter før stortingsvalget 1844, og valgte da fire representanter sammen med Kristiania.

Fra 1859 til 1903 var Kongsvinger innlemmet i valgkrets med Kristiania og Hønefoss som sammen valgte fire representanter.

## Lillehammer og Hamar
Fra 1853 valgte Lillehammer og Hamar sammen én egen representant. 

## Lillehammer, Hamar og Gjøvik
Fra 1862 inngikk Gjøvik i valgkrets med Lillehammer og Hamar, som sammen valgte én egen representant. Fra 1882 ble partitilknytning en faktor ved valgene.

## Valgresultat 1906-1918
I perioden 1906-1918 var de fire byene for første gang omfattet av samme valgkrets. Valgene praktisert som flertallsvalg, og valgte én representant.

## Lillehammer, Gjøvik, Hamar og Kongsvinger

## Hamar og Kongsvinger

## Lillehammer og Gjøvik

## Representanter valgt ved forholdstallsvalg

*Ap = Det norske Arbeiderparti
*H = Høyre
*FV = Frisinnede Venstre
*NKP = Norges Kommunistiske Parti

## Referanser
Kunståret 1616

**Kunståret 1616** er en oversikt over hendelser, fødte og avdøde kunstnerpersonligheter i 1616.

## Hendelser
* 

## Malerier

* Jacob Jordaens maler *Hyrdenes tilbedelse*, hans tidligste som er bevart.
* Isaac Oliver maler en miniatyr av Donne.
* Simon van de Passe lager en gravering av et portrett av Pocahontas (1595-1617), seinere publisert i John Smiths *Generall Historie of Virginia* i 1624.
* Peter Paul Rubens maler *Hippopotamus og krokodelillejakt*.
* Frans Hals maler *Bankett med offiserene til den hellige Georg  sin militæravdeling*.

## Fødsler

## Dødsfall
* begravet 15. januar: Orazio Borgianni - italiensk kunstmaler og etser innen manierismen og de tidlige barokke perioder (født ca. 1575)
* 8. august: Cornelis Ketel - nederlandsk kunstmaler innen manierismen (født 1548)
* Matteo Perez d'Aleccio, italiensk kunstmaler som malte historiske og maritime motiver i manierismen (født ca. 1547)
* Jacques Bellange - fransk kunster og trykker fra Lorraine (født ca. 1575)
* Frans Francken I -flamsk kunstmaler (født 1544)

Fil:Carlo_Dolci_002.jpg|Carlo Dolci(1616–1686)


## Referanser


## Eksterne lenker
*
Bolgenschanze

**Bolgenschanze** (norsk: *Bolgenbakken*) var en hoppbakke ved bydelen Davos Platz i Davos i Sveits. Bakken ble bygd i 1908, og var eid av Ski Club Davos. Det ble satt to verdensrekorder i bakken, begge av nordmenn.

I åpningsrennet 28. februar 1909 hoppet Harald Smith 45 meter og slo sin egen verdensrekord fra Bardonecchia samme vinter med to meter. I det samme rennet falt broren Trygve Smith på et hopp på 48 meter. 2. mars 1913 sto Thorleif Knudsen på 48 meter. Dette hoppet regnes også av mange som verdensrekord, men norskamerikaneren Ragnar Omtvedt hadde allerede forbedret verdensrekorden til 51,5 meter i USA et par uker tidligere.

Bakken ble utbygd rundt 1930. Under oppvisningshopping etter et internasjonalt renn 24. februar 1931 satte Sigmund Ruud verdensrekord med 81,5 meter.

Etter et mislykket forsøk på å få til ei hoppuke sammen med St. Moritz og Arosa på 1950-tallet, samt manglende midler til å oppgradere bakken, falt den ut av bruk. Området brukes imidlertid fremdeles som alpinbakke. Bolgenschanze er i dag navnet på et hotell og pub i Davos.

## Referanser


## Kilder
*Skisprungschanzen-Archiv: Davos (besøkt 9. februar 2013)
Wuhletal stasjon

**Wuhletal stasjon** er en tunnebanestasjon på Berlins forstadsbane og Berlins undergrunnsbane og befinner seg nær Wuhletal. Stasjonen er på linjen U5. Stasjonen består av to øyplattformer der U-Bahn og S-Bahn i samme retning stopper på hver sin side av hver plattform. Når togene i tillegg venter på hverandre, blir bytte mellom banene svært enkelt.
Innsbrucker Platz stasjon

**Innsbrucker Platz stasjon** er en tunnelbanestasjon på Berlins forstadsbane og Berlins undergrunnsbane og befinner seg nær Innsbrucker Platz. 

Stasjonen er endestasjon for U4 og en ubrukt for den planlagte U10.

## Referanser
Rainer G. Rümmler

**Reinhard Erich Gerhard Rümmler** (født 2. juli 1929 i Leipzig, død 16. mai 2004 i Berlin) var en tysk arkitekt som tegnet et stort antall av Berlins undergrunnsstasjoner.

Rainer G. Rümmler var Berlins undergrunnsbanes husarkitekt fra 1960-tallet og frem til 1996 i en periode da undergrunnsbanen ble bygget ut kraftig.

Fra høsten 1948 studerte Rümmler arkitektur ved Technische Universität Berlin og avla eksamen i 1954.

## Utvalg av verk

* Utvidelse av den katolske skolen St. Ludwig i Wilmersdorf, Berlin, 1962-63
* Brannstasjon i Berlin-Wittenau, Roedernallee 55, med Dietrich Berger og Förster), 1963-65
* Ombygging av Mehringdamm undergrunnsstasjon, 1964, original av Alfred Grenander
* Kaiserin-Augusta-Straße undergrunnsstasjon, 1966
* Ullsteinstraße undergrunnsstasjon, 1966
* Alt-Mariendorf undergrunnsstasjon, 1966
* Alliierter Checkpoint Bravo (Dreilinden) (sammen med Hans Joachim Schröder), 1968-1973
* Möckernbrücke undergrunnsstasjon,  1971
* Yorckstraße stasjon, 1971
* Kleistpark undergrunnsstasjon, 1971
* Eisenacher Straße undergrunnsstasjon, 1971
* Bayerischer Platz undergrunnsstasjon, 1971
* Fehrbelliner Platz undergrunnsstasjon, 1971
* Rathaus Steglitz stasjon, 1974
* Osloer Straße undergrunnsstasjon, 1976/77
* Ombygging av rasteplatsen AVUS, 1977
* Wilmersdorfer Straße undergrunnsstasjon, 1978
* Bismarckstraße undergrunnsstasjon, 1978
* Siemensdamm undergrunnsstasjon, 1980
* Rohrdamm undergrunnsstasjon, 1980
* Zitadelle undergrunnsstasjon, 1984
* Rathaus Spandau stasjon, 1984
* Rathaus Reinickendorf undergrunnsstasjon, 1994
* Hermannstraße stasjon (med Alexander Fabian), 1996

## Referanser
Premetro

**Premetro** er en sporvei som går i egen trasé i tunnel, på bro eller bakkeplan. Premetroen er adskilt fra vei og andre former for kollektivtransport. Premetro har mye til felles med undergrunnsbaner, men trafikkeres av sporvogner med luftledning. Premetro-konseptet ble utviklet for å gi sporveien undergrunnsbane-egenskaper uten en komplett ombygging til metrostandard. Flere premetrosystem er bygget slik at de kan konverteres til undergrunnsbane i fremtiden.

Premetro finnes blant annet i Frankrike og Belgia, og er vanlige i Tyskland (Stadtbahn), blant annet i Ruhrområdet. Brussels metro begynte som premetro, men har blitt konvertert til full undergrunnsbane. Stockholms tunnelbane ble offisielt åpnet i 1950, men flere deler av den ble bygget og tatt i drift med sporvogner i perioden 1933-1949.

## Se også
*Bybane
14. etappe av Tour de France 2010

**14. etappe av Tour de France 2010** ble kjørt 18. juli 2010 og gikk fra Revel til Ax-3 Domaines.

## Spurt- og klatrepoeng

### 1. spurt (Mirepoix)
Etter 51,5 km

### 2. spurt (Campagne-Sur-Aude)
Etter 102 km

### 1. klatring ([[Port de Pailhères]])
HC kategori stigning etter 155,5 km

### 2. klatring (Ax-3-Domaines)
1. kategori stigning etter 183 km

### Målgang (Ax-3-Domaines)
Etter 184,5 km

## Eksterne lenker
* 
*  Etappeside  på letour.fr 
*  Etappeside  på letour.fr
M-Bahn

**M-Bahn** eller **Magnetbahn** var en Maglev-linje i Berlin i Tyskland som var i bruk fra 1989 til 1991. Linjen var 1,6 km lang og hadde tre stasjoner. Byggingen av banen startet i 1983 for å dekke et hull i Vest-Berlins transportnettverk som følge av Berlinmuren. Mens systemet var under testing falt Berlinmuren og systemet ble kun brukt i offisiell trafikk i to måneder i 1991 før det ble revet. Banen var den andre maglevbanen som åpnet for publikum &ndash; etter Birmingham Maglev, men før Shanghais Maglevbane.

## Trasé

Linjen gikk nord-sør fra Kemperplatz, som ligger i utkanten av parken Tiergarten, til overgangsstasjonen Gleisdreieck undergrunnsstasjon.

### Stasjoner
*Kemperplatz stasjon (lå i nærheten av dagens Potsdamer Platz stasjon)
*Bernburger Straße stasjon (lå i nærheten av dagens Mendelssohn-Bartholdy-Park undergrunnsstasjon)
*Gleisdreieck stasjon (plattformen er tatt i bruk igjen som undergrunnsbane).

Både Kemperplatz og Bernburger Straße stasjonene har blitt revet i likhet med sporet.
Bruno Grimmek

**Bruno Grimmek** (født 16. januar 1902 i Berlin, død 1969) var en tysk arkitekt.
Etter andre verdenskrig tegnet han bygninger ved Messe Berlin og utbygginger av Technische Universität Berlin. Han var med å tegnet Amerika-Haus. I løpet av 1950-tallet tegnet han flere undergrunnsstasjon i Vest-Berlin: Afrikanische Straße, Hansaplatz, Turmstraße, Birkenstraße, Westhafen, Amrumer Straße og Rehberge. Han videreførte byggestilen Alfred Grenander skapte på 1920-tallet. Blant Grimmeks medarbeider var Rainer G. Rümmler som senere kom til å tegne flere undergrunnsstasjoner i Berlin.

## Referanser


## Eksterne lenker
*
Jon Wetlesen

**Jon Wetlesen** (født 15. juni 1940) er professor emeritus i filosofi ved Universitetet i Oslo.

Wetlesen har særlig arbeidet med etikk, herunder dyrevern. Hans ble dr.philos. i 1976 med avhandlingen *The Sage and the Way: [[Spinoza]]'s Ethics of Freedom*. Han har skrevet undervisningskompendier for filosofistudentene (*Praktisk argumentasjon : en innføring i etikk* og *Forelesninger over etikkens historie*) og flere bøker, blant annet *Selverkjennelse og frigjøring – et [[buddhisme|buddhistisk]] perspektiv* (1983, 2000), *Etisk tenkning* (1996) og *Biocentric moral status : the moral status of beings who are not persons : a casuistic argument* (2005).

Han har oversatt og skrevet innledning til Mester Eckharts *[[Å bli den du er]]* i serien Thorleif Dahls kulturbibliotek 2000, gjenutgitt i serien Verdens Hellige Skrifter 2008. 

## Eksterne lenker
Flexity Berlin

**Flexity Berlin** er en trikketype spesiallaget for Berlins sporvei. Den ble utviklet av Bombardier Transportation på slutten av 2000-tallet og er basert på Adtranz Incentro trikk.

Høsten 2008 fikk Berlins transportoperatør Berliner Verkehrsbetriebe (BVG) levert fire prototyper for testing. De er 30 eller 40 meter lange; de korte variantene består av fem moduler, mens de lengre er satt sammen med sju moduler. Trikken kan leveres med førerplass i begge ender eller i bare en ende. De fire prototypene fikk nummer 3001 (kort), 4001 (kort med to førerplasser), 8001 (lang) og 9001 (lang med to førerplasser) slik bildet viser.

Utprøvingen har vært vellykket og det er planen at Bombardiers fabrikk i Hennigsdorf skal produsere ytterligere 206 trikker slik at BVG kan erstatte sine 452 eldre ČKD Tatra trikker. Tatratrikkene er kortere enn Flexity og kjøres vanligvis i par. I juni 2009 bestilte BVG ytterligere 99 trikker (40 lange i 8000-serien og 59 korte i 4000- og 9000-serien) og leveringen startet i september 2011. De korte med bare en førerplass blir det ikke flere av og prototypen (3001) er ombygd og innlemmet i 8000-serien.

## Se også
* Flexity Classic

## Referanser


## Eksterne lenker
*
Eugène Damaré

**Eugène Damaré** (født desember 1840 i Bayonne, død 1919 i Paris) var en fransk fløytist og komponist.

## Utvalgte verker
* *Fantaisie Sur Yedda*, Opus 103
* *Feux Follets* – Rondo Fantaisie, Opus 378
* *Le Bouquet De Roses*, Opus 408

## Referanser
Ny henge ved Stonehenge

**Ny henge ved Stonehenge** ble funnet i juli 2010 og ser ut til å være fra neolittisk tid. Det er en tømmersirkel beliggende rundt 900 meter fra selve Stonehenge. Funnet består av en grøft rundt en mindre sirkel av hull som er omtrent en meter i diameter. Det blir antatt at det sto store trestokker i disse hullene, og funnet beskrives som «treutgaven av Stonehenge». og er ifølge prosjektlederen professor Vince Gaffney «det mest spennende på 50 år», da dette er det første seremonielle monumentet av betydning som er funnet her de siste 50 årene.

Anlegget ble oppdaget i forbindelse med et arkeologisk prosjekt i tilknytning til verdensarvstedet Stonehenge. Dette prosjektet, som varte fram til 2013, hadde til hensikt å avdekke hvordan landskapet så ut da Stonehenge ble bygget.

Monumentet ble funnet ved bruk av arkeologisk geofysikk slik som georadar og magnetometer. Funnet er under bakken og nærmest usynlig fra overflaten. Disse bildene tolkes som nevnt og at antas at anlegget hadde to innganger, en i nordøst og en i sørvest. Det kan være et gravsted i midten, men dette kan også ha blitt anlagt senere.

Det arkeologiske prosjektet, kalt *Stonehenge Hidden Landscapes* fokuserer på å kartlegge Stonehenge-landskapet i et område på 14&nbsp;km² og tar sikte på å kunne visualisere monumentet og dets omgivelser slik at landskapet og monumentet skal bli lettere å forstå. Prosjektet er et samarbeid mellom English Heritage, National Trust, University of Bradford, University of Birmingham og Ludwig Boltzmann Institute for Archaeological Prospection and Virtual Archaeology. Prosjektet finansieres av de to siste.

## Referanser
Byrkjelo kraftverk

**Byrkjelo Kraftverk** er et vannkraftverk ved Byrkjelo i Gloppen kommune i Vestland.

Det er et elvekraftverk og benytter fallet i Myklebustdalselva på 137 meter fra Lonevatnet til Byrkjelo sentrum.

Kraftverket ble bygget i 2007. Det eies av Byrkjelo Kraft AS, bestående av 25 grunneiere og fallrettseiere tilknyttet elva.

I august 2021 kjøpte Småkraft AS alle aksjene i Byrkjelo Kraft AS.

Det er installert tre francisturbiner på tilsammen 13 MW. Midlere årsproduksjon er 60 GWh.

## Referanser


## Kilder
* 
* NVE vannkraftdatabase
* Småkraft AS
* Byrkjelo Kraft betalte 141 prosent skatt (arkiv)
Olaug Berdal

**Olaug Margrethe Berdal** (1931–2015) var en norsk filolog og oversetter.

Hun ble cand.philol. i fransk i 1981 med hovedfagsoppgaven *Les lais de [[Marie de France]] : reflet ou refus de l'ideologie courtoise d'Andre le Chapelain*. Hun arbeidet deretter som hjelpelærer ved Klassisk og romansk institutt, Universitetet i Oslo.

Hun oversatte de tre Eufemiavisene (det vil si *[[Yvain Løveridderen]]* (1170), *[[Hertug Frederik av Normandie]]*, og *[[Flores og Blanseflor|Flores og Blanzeflor]]*); Berdahls oversettelser ble utgitt i perioden 1985–1988. I 1992 kom hennes oversettelse av den spanske renessanseromanen *[[Lazarillo de Tormes]]* ut. Videre oversatte hun – og skrev innledning til – Teresa av Ávilas *[[Boken om mitt liv (Teresa)|Boken om mitt liv]]*, som ble utgitt i *[[Thorleif Dahls kulturbibliotek]]* i 2003, og gjenutgitt i serien *[[Verdens Hellige Skrifter]]* i 2008.

Da den norske oversettelsen av *Yvain Løveridderen* ble utgitt i 1986, skrev professor Helge Nordahl i forordet til utgivelsen: «At denne gamle tekst nu utgis på nytt av foreningen *Akershus Slotts Venner*, på riksantikvar Stephan Tschudi-Madsens initiativ og i Olaug Berdals gode og stilsikre sprogdrakt, er intet mindre enn en litterær begivenhet med historisk vingesus.»
## Referanser
SAGMAN-blod

**SAGMAN-blod** (eller SAGM) er et konsentrat av røde blodlegemer med NaCl, adenosin, glukose og mannitol. SAGMAN står for *s*alt, *a*denosin, *g*lukose og *man*nitol.

Bestiller man «SAG» på et sykehus, får man stort sett SAGMAN-blod. «SAG» står for *s*alt, *a*denosin og *g*lukose. Det er stoffer som man tilsetter erytrocyttkonsentrat. I Norge bruker man forkortelsen på sykehus for SAGMAN-blod. SAGMAN-blandingen brukes ved blodtransfusjon (blodoverføring) og betegner stoffene de røde blodcellene er konservert i. Denne løsningen er svært effektiv for å konservere erytrocytter og kan holde liv i dem i 35 dager. fungerer som næring for de røde blodcellene, samt at det hindrer nedbrytning av disse.
## Referanser
Karl IV av Frankrike

**Karl IV** (*Karl den smukke*, fransk *Charles IV*, *Charles le Bel*; født 1294, død 1. februar 1328) var konge av Navarra 1322–1328 som *Karl I*, samt konge av Frankrike 1322–1328. 

Han var tredje sønn av Filip IV av Frankrike og Johanna I av Navarra og dermed bror av Ludvig X av Frankrike og Filip V av Frankrike.

Karl døde av tuberkulose og med han døde også Huset Capets hovedlinje ut.

## Ekteskap
*1307: Blanche av Burgund (1296–1326).
*1322: Maria av Luxemburg (1305–1324).
*1325: Jeanne av Evreux (?–1371).

## Barn
* Philip (1314–22)
* Joan (1315–20)
* Louis (1324)
* Joan (1326–27)
* Marie (1327–41)
* Blanka (1328–1382, gift med hertug Filip av Valois

## Referanser


## Eksterne lenker
* 
* 
*  Biografi – Nordisk Familjebok
Jiaxiang

**Jiaxiang** kan være:
*Det kinesiske begrepet jiaxiang for fars, bestefars eller en annen forfaders hjemstavn
*Fylket Jiaxiang i byprefekturet Jining i provinsen Shandong i Folkerepublikken Kina.
Jiaxiang (hjemstavn)

**Jiaxiang** (tradisjonell kinesisk: 家鄉, forenklet kinesisk: 家乡, pinyin: *Jiāxiāng*) er et kinesisk begrep som sikter til en persons hjemstavn. Det dreier seg da om det sted ens forfedre (på mannssiden) stammer fra, som godt kan være helt forskjellig fra ens eget føde- eller oppvekststed. 

En persons *jiaxiang* er et heller vagt konsept, og kan forstås som fødestedet til *enhver fritt valgt* av personens forfedre i farslinjen. Su Shi satte en grense ved fem generasjoner, slik at det viser til vedkommendes tippoldefars fødested. Men det kan også forstås som det sted der ens slektsnavn stammer fra eller først ble vanlig. I Alminnelighet forstår folk sin *jiaxiang* som det sted som deres egen far oppfatter som sin *jiaxiang*. I praksis innmebærer det at sted som nevnes, er det sted der en patrilineær forfader som ble født tidlig på 1900-tallet ble født – det var omkring fra den tid at myndighetene systematisk innhentet slik informasjon fra borgerne.

Man kan definere stedet snevert (landsbynivå) eller videre (storkommunenivå, eller prefekturnivå), alt etter hvor meget informasjon om sitt opphav man er i besittelse av. Ordet 乡 *xiang* peker mot dagens kommunenivå.

I kinesisk kultur er *jiaxiang* svært viktig. Det skyldes blant annet at folk flest var fra landet og gjerne var knyttet i generasjoner til det landet slekten dyrket. Det består gjerne sterke lojalitetsbånd mellom folk med samme *jiaxiang*, og blant utenlandskinesere er det vanligere at hjemstavnsforeninger tar utgangspunkt i personenes *jiaxiang* enn er organisert etter hvor personen selv måtte være født eller oppvokst. 

I kantonesisk er det tilsvarende hjemstavnsbegrepet *Heung haa* (forenklet kinesisk: 乡下; tradisjonell kinesisk: 鄉下; pinyin: *Xiāngxià*; jyutping: *Héung hǎa*; mindong: *Ssjóng ngǎa*).
Maria Amalia av De to Sicilier

**Maria Amalia Teresa av De to Sicilier**, (**Maria Amalia av Bourbon**), (fransk: *Marie-Amelie*), (født 26. april 1782, død 24. mars 1866), var en fransk dronning, gift med Ludvig Filip av Frankrike. Hun var dronning 1830-1848 og ble dermed Frankrikes siste dronning. Etter henne hadde imidlertid Eugénie av Frankrike samme posisjon, men da med tittelen keiserinne. 

## Biografi
Maria Amalia var datter av Maria Karolina av Østerrike og Ferdinand I av De to Sicilier. Hennes mor og hennes tante Marie Antoinette bestemte tidig at hun skulle gifte seg med sin fetter Louis Joseph (1781–1789) som var Frankrikes tronfølger. 

Etter 1798-99 bodde hun på Sicilia hvor familien hadde flyttet. Hun ble gift med Ludvig Filip i Palermo i 1809 og paret levde de første årene på britiske bidrag. Permanent bosatt i Frankrike fra 1817. 

Maria Amalia beskjeftiget seg aldri med politikk og egnet seg helt til familielivet. Hun var konservativ og sterkt religiøs. Etter revolusjonen i 1848 forlot hun Frankrike og bosatte seg i England.

## Barn
* Ferdinand Filip av Orléans (1810–1842) 
* Marie Louise, gift med Leopold I av Belgia 
* Marie av Orléans, gift med Alexander av Württemberg 
* Ludvig Karl av Nemours 
* Francisca av Orléans, 1816-1818 
* Clémentine av Orléans, gift med August Ludwig av Sachsen-Coburg-Gotha 
* Francois av Orléans, prins av Joinville 
* Karl, 1820-1828 
* Henri av Orléans, hertug av Aumale
* Antoine av Orléans, hertug av Montpensier

## Eksterne lenker
* Kort biografi hos The Peerage
Sykkeldekk

**Sykkeldekk** er det ytterste kontaktpunktet mellom sykkel og underlag. Det består av en ring med gummi som kan tres på en felg og som oftest fylles med luft under trykk.

Den vanligste type sykkeldekk er pneumatiske versjoner for felger laget for bruk med slanger. På 2000-tallet opplevde pneumatiske (luftfylte) slangeløse dekk større utbredelse. Mindre vanlige er gjennomgående gummidekk uten mulighet for luftpåfyll.

## Typer sykkeldekk

* Pariserdekk
* Kanttråddekk
** Slange
** Slangeløst

## Se også
* Liste over sykkeldeler
* Dekk (hjul)
* Kast
Inserat

**Inserat** (fra latin: *inseratur*, «kan rykkes inn») er en innsendt kortere artikkel eller notis i avis. De tidligste norske aviser på 1800-tallet besto hovedsakelig av innsendte inserater og avertissement.

## Referanser
Anne-Caroline Chausson

**Anne-Caroline Chausson** (født 8. oktober 1977 i Dijon, Frankrike) er en fransk terrengsyklist, verdensmester i utfor og four-cross, Europamester i utfor, og olympisk mester i BMX. Hun har vunnet tretten Union Cycliste Internationale senior verdensmesterskap, fjorten kontinentale mesterskap og verdenscupen i terrengsykling sammenlagt syv ganger.

Chausson ble innlemmet i æresgalleriet The Mountain Bike Hall of Fame i 2009. Hun er tildelt Æreslegionen.

## Meritter

;1987
:Juniorverdensmester i BMX
;1992
:Juniorverdensmester i BMX
;1993
*  Juniorverdensmester i utfor, (Métabief, Frankrike)
:Juniorverdensmester i BMX
;1994
: Juniorverdensmester i utfor, (Vail, USA)
:2.-plass sammenlagt verdenscupen utfor (1 seier)
;1995
: Juniorverdensmester i utfor, (Kirchzarten, Tyskland)
;1996
: Verdensmester i utfor, (Cairns, Australia)
:2.-plass sammenlagt verdenscupen utfor (3 seiere)
;1997
: Verdensmesteri utfor, (Château-d'Œx, Sveits)
:2.-plass sammenlagt verdenscupen utfor (2 seiere)
;1998
: Verdensmester i utfor, (Mont Sainte-Anne, Canada)
:Vinner sammenlagt verdenscupen utfor (7 seiere)
:Én seier i verdenscupen i parallellslalom
;1999
: Verdensmester i utfor, (Åre, Sverige)
:Vinner sammenlagt verdenscupen utfor (7 seiere)
;2000
: Verdensmester  i utfor, (Sierra Nevada, Spania)
: Verdensmester parallellslalom, (Sierra Nevada, Spania)
:Vinner sammenlagt verdenscupen utfor (6 seiere)
:Vinner sammenlagt verdenscupen parallellslalom (7 seiere)
;2001
: Verdensmester i utfor, (Vail, USA)
: Verdensmester parallellslalom, (Vail, USA)
:Vinner sammenlagt verdenscupen utfor (6 seiere)
:Én seier i verdenscupen i parallellslalom
;2002
: Verdensmester i four-cross, (Kaprun, Østerrike)
: Verdensmester i utfor, (Kaprun, Østerrike)
:Vinner sammenlagt verdenscupen utfor (4 seiere)
:Vinner sammenlagt verdenscupen 4X (4 seiere)
;2003
: Verdensmester i four-cross, (Lugano, Sveits)
: Verdensmester i utfor, (Lugano, Sveits)
:Én seier i verdenscupen i utfor
;2004
:Én seier i verdenscupen i utfor
:Én seier i verdenscupen i 4X
;2005
: Verdensmester i utfor (Livigno, Italia)
: Fransk mester i utfor
:Tre seiere i verdenscupen i utfor
;2008
:Olympisk mester
:Sølv verdensmesterskap BMX
;2010
:1.-plass Megavalanche

## Referanser


## Eksterne lenker
* 
*
15. etappe av Tour de France 2010

**15. etappe av Tour de France 2010** ble kjørt 19. juli 2010 og gikk fra Pamiers til Bagnères-de-Luchon.

## Spurt- og klatrepoeng
### 1. klatring (Côte de Carla-Bayle)
4. kategori stigning etter 30 km

### 1. spurt (Clermont)
Etter 55 km

### 2. klatring ([[Col de Portet d'Aspet]])
2. kategori stigning etter 105 km

### 3. klatring (Col des Ares)
2. kategori stigning etter 126,5 km

### 2. spurt (Fronsac)
Etter 136 km

### 4. klatring (Port de Balès)
HC kategori stigning etter 166 km

### Målgang (Bagneres-de-Luchon)
Etter 187,5 km

## Manglende ryttere
* **129**  Mauro Santambrogio (BMC) brøt.

## Eksterne lenker
*  Etappeside  på letour.fr 
*  Etappeside  på letour.fr
Erytrocyttkonsentrat

**Eryttocytkonsentrat** er blod hvor man har fjernet 60-80% av blodplasma (blodvæske uten celler), alle trombocytter (blodplater) og en del av leukocyttene (hvite blodlegemer). Det blir tilsatt salt (NaCl), adenosin, glukose og mannitol (SAGMAN-blod). På norske sykehus blir det ofte kalt «SAG».

En enhet eryttrocytkonsentrat fremstilles av 450ml +/- 10% blod fra en blodgiver.

## Egenskaper av en enhet

## Bruk

Erytrocyttkonsentrat gis ved:

* Symptomgivende anemi
* Hb  20-30% av kroppens blodvolum

Gir man en enhet til en person med 70 kg kan man forvente at Hb (Hemoglobinverdi i blod) øker med 0,7 g/dl.

Før det gis blod må man sjekke AB0-forliklighet. Det gir informasjon hvilken type (AB0 og Rhesus) blod som kan gis for at mottakeren ikke får en alvorlig tranfusjonsreaksjon.

*Valg av blodtype ved transfusjon:*

ABO

Rhesus
Kjelsås Cricket og Futsalklubb

**Kjelsås Cricket og Futsalklubb** er en idrettsklubb fra Kjelsås i Oslo. 

Klubben ble stiftet i 2008. Klubbens futsallag spiller i 1. divisjon i futsal i Norge siden 2008. I sesongen 2009/2010 spilte laget playoff om å få være med i playoffet til plass i Telekiosken Futsal Liga. Klubbens største profiler er spillende sportslig leder Endré Olav Osnes og kaptein Arild Odland.
Rathaus Steglitz stasjon

**Rathaus Steglitz stasjon** er en stasjon på Berlins forstadsbane og Berlins undergrunnsbane og befinner seg nær Rathaus Steglitz. Stasjonen er på linjen U9.

Den første delen av stasjonen ble åpnet i 1839 som del av hovedlinjen til Potsdam. Stasjonen stengte allerede i 1845 og ble gjenåpnet i 1864.

Undergrunnsstasjonen ble åpnet 30. september 1974 som del av utvidelsen av U9. Stasjonen er endestasjon for U9. Stasjonen har omfattende infrastruktur bygget til den planlagte U10-linjen.
Greg Herbold

**Greg Herbold** er verdensmester i utfor på terrengsykkel 1990. Han vant det amerikanske nasjonale mesterskapet i utforsykling NORBA i 1988, 1989, og 1993, og det nordamerikanske mesterskap i utfor i 1991. Han vant det første parellellslalåm-løpet på Mammoth Mountain i 1987. Han har også vunnet det tradisjonsrike utforrittet på Mammoth Kamikaze.

Han ble innlemmet i The Mountain Bike Hall of Fame i 1996. 

Etter proffkarrieren arbeidet han for RockShox og SRAM Corporation.

## Referanser


## Eksterne lenker
* 
* Herbolds side på ''MTB Hall of Fame''
Guttorm Granum

**Guttorm Granum** (1904–1963) var en norsk handelsskolelærer, kolonialgrosserer og Høyrepolitiker fra Gjøvik. Han var stortingsrepresentant i tre perioder, først 1950–1953, deretter fra 1958 sin død i 1963. I den første perioden representerte han bykretsen Kjøpstedene i Hedmark og Oppland fylker; etter at stortingsvalgordningen ble lagt om ved valget i 1953 representerte han Oppland. 

Granum drev Granum og Eftedals Handelsskole fra 1930 til skolen ble solgt i 1940. Han startet og drev kolonial-engrosfirmaet Guttorm Granum fra 1930 til det ble overtatt av Kjøpmændenes Engrosforretning A/S i 1950. Granum var medlem av Høyres landsstyre 1950-1954, formann i Gjøvik handelsstandsforening 1946-1950, og hadde en rekke andre verv i lokal politikk og samfunnsliv.  

Granum var med som soldat under kampene i 1940, og senere i hjemmestyrkene.
## Referanser


## Eksterne lenker
*
GTxN/M/S

**GTxN/M/S** (**G**elenk-**T**riebwagen mit **x** Achsen für **N**ormalspur/**M**eterspur/**S**chmalspur/**K**apspur) er en lavgulvstrikketype utviklet av MAN før de ble kjøpt opp av Adtranz i 1990. Trikketypen var verdens første trikk med 100&nbsp;% lavgulv. Den ble vist frem for publikum for første gang i februar 1990 og testet i flere europeiske byer mellom 1991 og 1993. Ti tyske byer gikk til innkjøp av typen. Normalsporvarianten er navngitt *GT6N* eller *GT8N* og metersporvarianten er navngitt *GT6M*. 

Trikketypen kommer i tre eller fire moduler som alle er omtrentlig like lange. Under hver modul er det en boggi. Med riktig spor er trikketypen i stand til å følge svingekurven når den svinger.

Da Bombardier kjøpte Adtranz ble GTx-trikkene tatt ut av produksjon, og til da hadde 460 trikker blitt bygget:

*Augsburg (12 GT6M)
*Berlin (150 GT6N og GT6NZ)
*Braunschweig (12 GT6S)
*Bremen (79 GT8N)
*Frankfurt an der Oder (8 GT6M)
*Jena (33 GT6MZ)
*Kumamoto (5 GT4NZ)
*Mainz (16 GT6MZ)
*München (93 GT6N og GT8N2)
*Nürnberg (40 GT6N og GT8N2)
*Zwickau (12 GT6M)

Norrköping i Sverige har kjøpt fire brukte GTx trikker og benytter disse under navnet M98.
Føtalt alkoholsyndrom

**Føtalt alkoholsyndrom**, forkortet **FAS** (etter engelsk *Fetal Alcohol Syndrome*), er et medfødt syndrom eller en tilstand hos en person som skyldes at moren har drukket alkohol under svangerskapet. FAS er betegnelsen på de alvorligste tilstandene der fosteret har fått endret utseende, er veksthemmet og har påviselig hjerneskade. Alkoholskader på fosteret kan også føre til «lettere» skader som lærevansker, hyperaktivitet og liknende. Slike mindre synlige forandringer kan kalles FAE (føtal alkoholeffekt). FAE forekommer trolig langt oftere enn FAS.  Skadene varer livet ut.

Fordi alkohol i morens blod passerer morkaken og når fosteret, vil all bruk av alkohol i en eller annen grad påvirke modningen og utviklingen av barnet. Hvor mye, eller lite, alkohol og hvor hyppig bruk som kan gi alvorlig skade, er likevel uklart. De fleste norske legene anbefaler derfor totalavhold under graviditeten.

## Symptomer og ytre kjennetegn
FAS omfatter både fysiske og mentale skader på praktisk talt alle funksjoner i kroppen og hjernen. Barn med FAS blir ofte født for tidlig, har lav fødselsvekt og et lite, ujevnt hode med flatt ansikt, øyne som sitter langt fra hverandre, nese som står opp og tynn overleppe. De spiser og sover unormalt. Fysiske defekter på ytre og indre organer er vanlig. De kan dessuten ha dårlig motorikk og balansesans, svekket syn og hørsel. Barn med FAS er ofte hyperaktive og har konsentrasjonsproblemer, og får dermed ikke sjelden diagnosen ADHD. FAS kan i tillegg omfatte lærevansker, dårlig korttidshukommelse og manglende evne til å tenke logisk. Personer med FAS kan også ha dårlige sosiale og empatiske evner, og dermed få problemer når de er sammen med andre mennesker. Barn med FAS kan også ofte ha autisme, Aspergers syndrom eller ADHD med autistiske trekk.

### Noen symptomer
 Ungdomer og voksne over 18 år med Føtalt alkoholsyndrom (FAS) kan få hjelp fra BUP, siden de ikke er voksen i utvikling.

* Hyperaktivitet
* Konsentrasjons- og innlæringsproblemer
* Manglende logiske (fornuftsmessige) og empatiske (medfølende) evner
* Problemer med koordinasjonen
* motoriske problemer (dårlig bevegelsesstyring)
* Nystagmus (nervesykdom i øyet)
* Tremor (skjelving og muskelrykninger)
* Aspergers syndrom, Autisme
* ADHD
* ADHD med autistiske trekk

### Noen ytre tegn
* Liten hodeomkrets
* Epikantus  («mongolfold» ved øyet) 
* Hengende øyelokk (ptose)
* Korte øyespalter (små øyeåpninger)
* Misformede ører
* Kort nese
* Lav neserygg (flat og bred neserot)
* Tett midtre ansikt
* Smalt lepperød
* Glatt overleppe
* Utydelig grop mellom overleppe og nese (philtrum)
* Hjertemisdannelser
* Ubevegelige ledd
* Liten underkjeve (mikrognati)

## Eksterne lenker
* Fosterskade ved alkoholbruk i svangerskap
* «Tidsskrift for jordmødre» om FAS 2006
* Norsk gynekologisk forening om «Alkohol i svangerskapet»
* Norsk forening for rusmiddelskadde barn om alkoholk i svangerskapet
Gesundbrunnen stasjon

**Gesundbrunnen stasjon** er en S-Bahn stasjon og en stasjon på Berlins undergrunnsbanenettverk  i Berlin-distriktet Gesundbrunnen. S-Bahn stasjonen ble åpnet i 1872 og ligger på Berlin Ringbahn. Undergrunnsstasjonen ligger på U8 og ble tatt i bruk 18. april 1930 som daværende nordlige endestasjon. 

## Referanser
Afghanistans demokratiske watanparti

**Afghanistans demokratiske watanparti** (engelsk: *Democratic Watan Party of Afghanistan*, persisk: حزب "وطن" دموکراتیک افغانستان) er et politisk parti i Afghanistan. Det gikk ut av Parcham-fraksjonen tilhørende Afghanistans demokratiske folkeparti. Det ble døpt *Watanpartiet* («Hjemlandspartiet») i 1990 og fikk sitt nåværende navn i 2002. Den afghanske regjeringen har satt det på listen over forbudte politiske partier. 

## Se også
*Liste over politiske partier i Afghanistan

## Eksterne lenker
*
Eugénie de Montijo

**Eugénie de Montijo**, *Eugenia de Montijo e Guzmán* (født 5. mai 1826, død 11. juli 1920) var Frankrikes keiserinne 1853–1870 og tidvis regent. Hun ble gift med Napoleon III i 1853. 

Paret fikk et barn: Louis, født 1856.

På grunn av ektefellens helseproblemer fungerte Eugénie i perioder som regent og hun anses som medansvarlig for politikken som førte til krigen med Preussen i 1870. Etter keiserdømmets fall i september samme år flyktet Eugénie og familien til England.
Ektefellen døde i 1873 og tre år etter mistet hun sønnen i krigshandlinger i Afrika.

## Referanser


## Eksterne lenker
* 
* Eugénie hos SNL
* Eugénie hos The Peerage
QR-kode

**QR-kode** (fra ) er en mosaikk-strekkode (eller todimensjonal strekkode) utviklet av det japanske selskapet Denso Wave i 1994. En QR-kode er maskinlesbar og kan blant annet inneholde informasjon om gjenstanden den er festet til, en adresse, lenke til en nettside, eller lignende. Den ble godkjent som en standard av Den internasjonale standardiseringsorganisasjonen (ISO) i 2000.

## Bruksområder
Bruksområdene for QR-koder er ulike for kommersiell og personlig bruk. Siden QR-koden kan lagre et svært stort antall alfanumeriske tegn og kodebildet leses svært hurtig inn, er den svært godt egnet til optisk lesing av data. Et eksempel på slik data er adresse, der mottakerens navn, adresse samt andre data leses inn i løpet av en brøkdel av et sekund.

### Lagringskapasitet
Datakapasitet for QR-kode:
* Kun numeriske maks 7089 tegn 
* Kun alfanumerisk maks 4296 tegn 
* Binær (8-biter) maks 2953 bytes 
* Kanji/Kana maks 1817 tegn

QR-koder benytter Reed–Solomon-feilretting.

Feilrettingskapasitet:
* Nivå L 7 % av Reed-Solomon-koder kan bli gjenopprettet. 
* Nivå M 15 % av Reed-Solomon-koder kan bli gjenopprettet.  
* Nivå Q 25 % av Reed-Solomon-koder kan bli gjenopprettet. 
* Nivå H 30 % av Reed-Solomon-koder kan bli gjenopprettet.

### Kommersiell bruk

Dersom et dokument skal sendes til en mottager, der mottageren mest sannsynlig vil komme til å digitalisere dokumentet gjennom skanning, vil QR-kode kunne være en kommunikasjonskanal.

#### QR-kode som kommunikasjonskanal
Kommunikasjon består av en sender og en eller flere mottagere. I dette tilfellet kan et dokument sendes digitalt eller skrives ut på papir, der dokumentet gir informasjon til mottageren som skal være til hjelp for arkivering. På denne måten kan mottager, avsender, referanse og eventuelt andre data finnes lesbare for datamaskinen via QR-kode.

### Personlig bruk
Personlig bruk er begrenset til mobiltelefonen, der applikasjoner kjører på mobiltelefonen. QR-kode på mobiltelefonen kan benyttes til å lese data, siden å taste inn en nettadresse på mobiltelefonen er tidkrevende.

Følgende kan leses inn i mobilen:
* Gå til URL angitt i QR-kode
* Ring nummeret, der QR-kode angir nummeret
* Åpne e-postklient, der QR-kode angir mottager
* Sende vCard, der QR-kode angir visittkortdata
* Sende en SMS, der QR-kode angir mottager
* Sende en MMS, der QR-kode angir mottager

Når en QR-kode opprettes kan den eksempelvis legges ved siden av et produkt for å sende brukeren til en nettside som angir mer informasjon om produktet, eller bruksanvisning til hvordan produktet skal anvendes.

### Sikkerhetsproblemer ved bruk
Den som bruker en QR-kode kan ikke være sikker på hva slags side man havner på ved bruk. Om noen som forsøker å svindle dekker til QR-koden på en restaurant, vil brukeren bli ledet til en falsk side, og være utsatt for svindel. IT-sikkerhetsekspert Kai Røer anbefaler derfor at man ikke bruker QR-koder, og han benytter det konsekvent ikke selv.

## Se også
* Data matrix

## Referanser




## Eksterne lenker
* 
*  Googles API for å lage QR-koder ved forespørsel (eksempel som lenker tilbake til denne artikkelen)
Berlins undergrunnsbanemuseum

**Berlins undergrunnsbanemuseum** (*Berliner U-Bahn-Museum*) åpnet 13. september 1997. Det var det tredje undergrunnsbanemuseet som åpnet i Europa, etter musene i Moskva og Budapest.

Museet ligger ved siden av Olympia-Stadion undergrunnsstasjon. Museet holder årlig fire til seks turer med vogntyper som ikke lenger er i bruk.

I 1983 forelå det planer om å rive signalbygningen som museet nå er huset i. Disse planene møtte motstand fra BVG-ansatte og gjennom foreningen *Arbeitsgemeinschaft Berliner U-Bahn* ble det samlet inn objekter til utstillingen.

Museet har opplevd en sakte, men sikker vekst opp igjennom årene. Det har kun hatt åpent en dag i uken med unntak av spesielle anledninger slik som Grenanderhelgen i september 2007 da museet fylte 10 år.

## Eksterne lenker
* Museets hjemmeside
Veteranforeningen Forsvarets Spesialkommando

**Veteranforeningen Forsvarets Spesialkommando** er en norsk, partipolitisk uavhengig forening etablert i 2008. Medlemskap tilbys soldater som har hatt «spesialjeger»-sertifiseringen eller som «har vært fast ansatt ved FSK/HJK og deltatt i skarpe oppdrag sammen med avdelingen». «Krigsveteraner fra Kompani Linge, 10th Interallied Commando, Independent Parachute Company eller tilsvarende enheter» tilbys også medlemskap.

Foreningen har som sitt formål å fremme de sosiale forbindelsene mellom medlemmene og ivareta deres interesser. Den legger særlig vekt på at foreningen skal være til støtte ved sykdom, invaliditet og død. Foreningen arbeider for å øke soldatenes status i samfunnet og for bedre ivaretakelse av veteraner.

## Referanser


## Eksterne lenker
* Veteranforeningen Forsvarets Spesialkommando
Invincible Spirit

**Invincible Spirit** var en militærøvelse som ble gjennomført i Østhavet mellom 25. juli og 28. juli 2010 i samarbeid mellom Sør-Korea og USA. Øvelsen ble avholdt som et svar på senkningen av den sørkoreanske korvetten Cheonan, som begge landene mener Nord-Korea stod bak.

Øvelsen involverte 200 jagerfly, deriblant fire stealthbombere, 8&nbsp;000 soldater og 20 krigsskip, deriblant hangarskipet «George Washington» og det sørkoreanske landingsskipet «Dokdo». Målet med øvelsen var angivelig å avskrekke nordkoreanske angrep mot Sør-Korea.

Opprinnelig skulle øvelsen ha funnet sted i Vesthavet, men ble flyttet til østsiden av Koreahalvøya for å imøtekomme protester mot at øvelsen skulle avholdes fra Kina.

Sør-Korea og USA gjennomfører årlig militærøvelser på land og vann, og de blir like ofte kritisert av nordkoreanske myndigheter.

## Referanser
Norsk institutt for landbruksøkonomisk forskning

**Norsk institutt for landbruksøkonomisk forskning** (NILF) var et statlig forskningsinstitutt tilknyttet Landbruks- og matdepartementet. NILF hadde hovedkontor i Oslo og distriktskontor i Bergen, Trondheim og Bodø. NILF var organisert som forvaltningsorgan med særskilte fullmakter. Instituttet ble ledet av en direktør og et styre som besto av syv medlemmer. Styret var oppnevnt av Landbruks- og matdepartementet. Instituttet ble dannet ved sammenslåingen av Norges landbruksøkonomiske institutt (NLI) og Budsjettnemnda for jordbruket (BFJ) 1. januar 1986.

NILF ble erstattet av Norsk institutt for bioøkonomi fra 1. juli 2015.

## Referanser


## Eksterne lenker
*
Budsjettnemnda for jordbruket

**Budsjettnemnda for jordbruket** (**BFJ**) er et norsk statlig organ opprettet ved kongelig resolusjon av 18. juni 1948. BFJ har som hovedoppgave å legge frem materiale som kan danne grunnlag for vurdering av jordbrukets økonomiske stilling, først og fremst til bruk under de årlige jordbruksoppgjørene. I tillegg har nemnda enkelte oppgaver som ikke har sammenheng med jordbruksforhandlingene.

Nemnda er sammensatt av partene i jordbruksoppgjøret, det vil si Landbruks- og matdepartementet, Finansdepartementet, Klima- og miljødepartementet, Norges Bondelag og Norsk Bonde- og Småbrukarlag, samt nøytrale representanter fra Statistisk sentralbyrå og lederen av BFJ.

Sekretariatsansvaret for BFJ er lag til Norsk institutt for bioøkonomi.

## Referanser